એક સમય હતો જ્યારે ધન ની કિંમત જ્ઞાન, ગૌ અને નીરથી થતી હતી. અહીં જ્ઞાન એટ્લે બ્રાહ્મણો, નીર એટ્લે વનવન્યની ફળદ્રુપ સંપતિ અને ગૌ એટ્લે ગૃહસ્થ જીવન તેમજ પશુઓ રૂપી ધન. પરંતુ અહીં મુખ્ય વાત એ છે કે આ ધન ભૂમિવાસીઓ માટે છે, પણ જે સાગર કિનારે લોકો રહેતાં હતાં તેમને માટે મચ્છી, કોડી (કોરી) અને માછીમાર ધનરૂપે હતાં. ડો.એસ.આર.રાવનું કહેવું છે કે આપણાં ઇતિહાસમાં પણ કોરી એ સૌથી વધુ વપરાતું ચલણ હતું. તાજેતરમાં એક નાનકડી મુલાકાત આફ્રિકન મ્યુઝિયમની લેવાઈ ત્યારે ખબર પડી કે ૧૨૦૦ B.C માં આફ્રિકન દેશોમાં પણ કોરીનો ઘણો જ ઉપયોગ થતો હતો. ફર્ક એટલો હતો કે આ કોરી તે સામુદ્રીક નહીં બલ્કે નદીમાર્ગેથી મળતી હતી.